Zmluva č. 593/1994 zo dňa 31.10.1994 bola uzatvorená na základe Uznesenia vlády SR č.586 zo dňa 14.6.1994  o priamom predaji  majetku podniku Výskumný ústav jadrových elektrárni, š. p. Trnava medzi zmluvnými stranami  FNM SR ako predávajúcim a  spoločnosťou  Výskumný ústav jadrových elektrárni, a.s. so sídlom Trnava ako kupujúcim. 

     Účinnosť zmluvy je od 1.11.1994

     Kúpna cena vo výške 234 292 000,- Sk má byť uhradená v rokoch 1994-2004,  z toho časť kúpnej ceny vo výške 120 000 000,- Sk je formou investícií vynaložených do sprivatizovaného podniku a to v termíne od  roku 1995 do roku 2001 a časť vo výške 114 292 000,- Sk sú finančné platby v termíne do 31.12.2004. 
Spoločnosť  VÚJE, a.s. Trnava    preinvestovala už celú sumu 120 000 000,-Sk čo je celá “investičná časť” kúpnej ceny  a finančne uhradila 82 000 000,- Sk, čo predstavuje 71,74 % z finančného plnenia kúpnej ceny.
Do splatenia celej kúpnej ceny, kupujúcemu zostáva,  uhradiť za roky 2002 až  2004 zostatok kúpnej ceny vo výške 32 292 000,- Sk.    

     Bilančné ocenenie:  218 863 000,- Sk

     Charakteristika a dôvody žiadosti uvádzané kupujúcim:
Spoločnosť VÚJE, a.s. Trnava   žiada  o možnosť splatenia časti zostatku kúpnej ceny vyplývajúcej z kúpnej zmluvy č.593/1994 formou realizácie investícií vynaložených na rozvoj  sprivatizovaného majetku z dôvodu zrýchleného splatenia kúpnej ceny a ukončenia zmluvného vzťahu s FNM SR.

Spoločnosť VÚJE, a.s. Trnava  si doteraz  plní  všetky zmluvné  podmienky  a všetky splátky  kúpnej ceny spolu s úrokmi  má uhradené v plnej výške a v termíne.

       Podporné hľadiská pre posúdenie žiadosti a súlad so Zásadami: 
•	zmluva č.593/1994 bola uzatvorená na základe rozhodnutia o priamom predaji
•	výška kúpnej ceny sa schválením žiadosti nemení
•	od uzavretia zmluvy  uplynulo 8 rokov
•	spoločnosť  k dnešnému dňu uhradila 71,74 %  kúpnej ceny z finančnej časti, investičnú časť kúpnej ceny celú
•	spoločnosť je ekonomicky fungujúca, naďalej rozvíja  výrobu
•	zabezpečuje porovnateľne primeranú zamestnanosť 
•	plní si povinnosti voči vybraným inštitúciám štátnej správy
•	schválením navrhovanej zmeny sa urýchli ukončenie zmluvného vzťahu s Fondom  o 2,5 roka
•	schválenie zmeny podmienok zmluvy umožní, že kupujúci splní svoje záväzky voči Fondu ako aj voči štátnym inštitúciám a bude zabezpečovať zamestnanosť na porovnateľnej úrovni

Posúdenie žiadosti podľa 2 ekonomických hľadísk v zmysle “Zásad FNM SR ...”

A./ návrh kupujúceho na finančné vyplatenie časti kúpnej ceny v pomere k investíciam 60:40
•	harmonogram zostatku splátok nesplatenej časti kúpnej ceny : 
splátka        10 000 000,- Sk  splatná 31.12.2002
     splátka        11 000 000,- Sk  splatná 31.12.2003
     splátka        11 292 000,- Sk  splatná 31.12.2004
     s p o l u       32 292 000,- Sk  z toho

               19 375 200,- Sk  60%  finančné plnenie do 31.7.2002
               12 916 800,- Sk  40%  realizácia investícií do 31.7.2002                  

B/ návrh na princípe “súčasnej hodnoty budúcich príjmov” podľa splátkového harmonogramu pri 15 % disk.sadzbe:
	     
splátka kúpnej ceny  x  koeficient súčasnej hodnoty = súčasná hodnota splátky

p. č. | Splátka | Splatnosť | koeficient súčasnej hodnoty | súčasná hodnota splátky
8. | 10 000 000,- Sk | 31.12.2002 | 0,870 | 8 700 000,- Sk
9. | 11 000 000,- Sk | 31.12.2003 | 0,756 | 8 316 000,- Sk
10. | 11 292 000,- Sk | 31.12.2004 | 0,658 | 7 430 136,- Sk
spolu | 32 292 000,- Sk | | | 24 446 136,- Sk

Vzhľadom k tomu, že kúpna cena bola stanovená na sumu 234 292 000,-Sk, čo je o 15 429 000,-Sk vyššia suma ako samotné bilančné ocenenie podniku, ktoré bolo vyčíslené na sumu 218 863 000,-Sk je možné riešiť žiadosť v zmysle časti II., Prípadu A., bod 2/ pís.a/ “Zásad FNM SR pre postup za účelom zmien ustanovení v zmluvách” schválených a účinných dňom 15. 2.2002, t. j. v pomere  6 : 4.

Výkonný výbor FNM SR odporučil a Prezídium FNM SR schválilo v predstihu do 31.7.2002  splatiť 19 375 200,- Sk, čím z  kúpnej ceny zaplatí kupujúci 101 375 200,- Sk, čo je 88 69 %. 

Kupujúca spoločnosť  na základe Uznesenia Prezídia FNM SR uhradí zostatok kúpnej ceny nasledovne : 
- splátku kúpnej ceny za rok 2002 až 2003 vo výške 19 375 200,- Sk do 31.07.2002
- zostatok kúpnej ceny vo výške 12 916 800,- Sk formou investícií zrealizovanými nad zmluvne dohodnutý rámec do rozvoja sprivatizovaného podniku, ktoré kupujúca spoločnosť zrealizuje najneskôr do 31.07.2002.